Ришод Собиров

Ришо́д Соби́ров (1986 онд төрсөн) — Узбекистаны жүдочин. Дэлхийн хошой аварга.

 Тамирчин 
Ришод Собиров анх жүдогийн 60 кг, 2013 оноос жин өгсөж 66 кг-д өрсөлддөг болжээ. 

2008 оны Бээжин, 2012 оны Лондон, 2016 оны Рио-де-Жанейрын олимпоос тус тус хүрэл медаль хүртсэн. 

2010 оны Токио, 2011 оны оны Парисын ДАШТ-ээс тус тус алтан медаль, 2015 оны Астанагийн ДАШТ-ээс хүрэл медаль хүртсэн. 2010 оны Гуанжоугийн Азийн наадмын аварга. Азийн АШТ-ээс мөнгө, хүрэл медальтай. 

Ришод Собиров Чуй Минь-ху, Хираока Хироаки, Беслан Мудранов, Ань Ба-үль нартай өрсөлдөж байв. 

 Хувь хүн 
Ришод Рашидович Собиров 1986 оны 9 сарын 11-нд Узбекистаны Бухар мужийн Жандар районы Бурбоги сууринд төрсөн. 11 наснаасаа жүдогоор хичээллэжээ. 2008 онд Бухарын улсын их сургуулийн биеийн тамирын ангийг төгссөн.

Эх сурвалж
 Жүдо бөхийн талаар: Rishod Sobirov 

Ангилал:Узбекистаны жүдоч
Ангилал:Узбекистаны олимпын хүрэл медальтан
Ангилал:2008 оны зуны олимпод оролцогч
Ангилал:2012 оны зуны олимпод оролцогч
Ангилал:2016 оны зуны олимпод оролцогч
Ангилал:Узбекистаны олимпын оролцогч
Ангилал:Жүдогийн дэлхийн аварга
Ангилал:Узбекчүүд
Ангилал:1986 онд төрсөн